
תשובת התובע לתגובת הנתבעת
בתשובה לתגובת הנתבעת ולהחלטת בית המשפט הנכבד מתאריך 14.1.26 מתכבד התובע ליתן תשובה כדלקמן:
1. מתגובת הנתבעת עולה כי טענותיה מסתכמות למעשה בכך שברגע התאונה לא הלין אודות הפגימה הספציפית ועוד טוענת הנתבעת כי ככל ויש נזק מקורו בעבר.
2. כפי שישיב התובע להלן, דין הבקשה להתקבל וכי הנתבעת לא הציגה ולו טעם אחד המצדיק את אי קבלת הבקשה.
3. התובע יטען בתשובתו כי לאחר התאונה סבל מכאבים במספר חלקי גופו. בין היתר, ברך ימין. כמו במקרים אחרים משראה שהכאבים וההגבלה בקשר עם הברך לא חלפו לעומת איברים אחרים אשר תפקודם שב אט אט, פנה על מנת לקבל טיפול רפואית ואבחנה ייעודית לברך.
4. עיון בתיעוד הרפואי שצורף לכתב התביעה מלמד כי לאחר התאונה ומחמת תוצאותיה החל התובע לסבול מכאבים והגבלה מובהקת בתנועות הברך וכי תלונותיו אלו קיבלו ביטוי, והוא הופנה להמשך טיפול ומעקב לרבות בדיקות הדמיה אשר הדגימו ממצא אובייקטיבי בגינו נותח.
5. טענת הנתבעת בדבר עברו הרפואי הינה בגדר טענה בעלמא, שלא לומר, תקווה מצידה, אולם, אין לה על מה להסתמך.
6. לא בכדי הנתבעת לא צירפה תיעוד התומך בטענותיה וכי בהיעדר אינדיקציה אחרת, המסקנה לפיה פגימתו, הממצאים האובייקטיביים והניתוח הינם תולדת התאונה מתיישבת לחלוטין מאשר עם המסקנה ההפוכה.
7. לאור האמור לעיל מתבקש בית המשפט הנכבד להורות על מינוי מומחה רפואי והשתת שכר טרחתו על כתפי הנתבעת.

